ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഇന്നു നടന്ന ബ്രിക്സ് 12ാമത് ഉച്ചകോടിയില് ഇന്ത്യന് സംഘത്തെ പ്രധാനമന്ത്രി നയിച്ചു
റഷ്യന് പ്രസിഡന്റ് വ്ലാദിമിര് പുടിന്റെ അധ്യക്ഷതയില് വിര്ച്വലായി നടന്ന 12ാമത് ബ്രിക്സ് ഉച്ചകോടിയില് പങ്കെടുക്കുന്ന ഇന്ത്യന് സംഘത്തെ പ്രധാനമന്ത്രി ശ്രീ. നരേന്ദ്ര മോദി നയിച്ചു. ഉച്ചകോടിയുടെ പ്രമേയം 'ആഗോള സ്ഥിരത, പങ്കാളിത്ത സുരക്ഷ, നൂതന മാതൃകയിലുള്ള വളര്ച്ച' എന്നതാണ്. ഉച്ചകോടിയില് ബ്രസീലിന്റെ പ്രസിഡന്റ് ജെയിര് ബോല്സൊനാരോ, ചൈനയുടെ പ്രസിഡന്റ് സീ ജിന്പിങ്, ദക്ഷിണാഫ്രിക്കയുടെ പ്രസിഡന്റ് സിറില് രാമഫോസ എന്നിവര് പങ്കെടുത്തു.
കോവിഡ്- 19 മഹാവ്യാധി ഉയര്ത്തുന്ന വെല്ലുവിളികളെ അതിജീവിച്ച് റഷ്യയുടെ അധ്യക്ഷതയില് ബ്രിക്സ് നേടിയ ഊര്ജത്തിനു പ്രധാനമന്ത്രി റഷ്യന് പ്രസിഡന്റ് പുടിനെ അഭിനന്ദിച്ചു. ഭീകരവാദത്തിനെതിരെ പോരാടുന്നതിലും ആഗോള സമ്പദ് വ്യവസ്ഥയെ പ്രോല്സാഹിപ്പിക്കുന്നതിലും ബ്രിക്സ് നിര്ണായക പങ്കുവഹിച്ചിട്ടുണ്ടെന്ന് അദ്ദേഹം ചൂണ്ടിക്കാട്ടി. വര്ത്തമാനകാലത്തു പ്രസക്തി നിലനിര്ത്തുന്നതിനായി ഐക്യരാഷ്ട്ര സംഘടന നവീകരിക്കണമെന്നും വിശേഷിച്ച് സുരക്ഷാ കൗണ്സിലും ഡബ്ല്യു.ടി.ഒയും ഐ.എം.എഫും ഡബ്ല്യു.എച്ച്.ഒയും പോലുള്ള രാജ്യാന്തര സംഘടനകള് നവീകരിക്കണമെന്നും പ്രധാനമന്ത്രി ചൂണ്ടിക്കാട്ടി.
കോവിഡ്-19 മഹാവ്യാധിയെ നേരിടുന്നതിനായി സഹകരിക്കണമെന്ന് അഭ്യര്ഥിച്ച അദ്ദേഹം, ഇന്ത്യ 150ലേറെ രാജ്യങ്ങള്ക്ക് അടിയന്തരമായി ആവശ്യമുള്ള മരുന്നുകള് എത്തിച്ചുനല്കിയതായി വ്യക്തമാക്കി. 2021ല് ഇന്ത്യ അധ്യക്ഷ പദം അലങ്കരിക്കുമ്പോള് പാരമ്പര്യ വൈദ്യം, ഡിജിറ്റല് ആരോഗ്യം, ജനങ്ങള്ക്കിടയിലുള്ള ബന്ധം, സാംസ്കാരിക കൈമാറ്റങ്ങള് എന്നിവ ഉള്പ്പെടെയുള്ള മേഖലകളില് ബ്രിക്സ് രാജ്യങ്ങള് തമ്മിലുള്ള സഹകരണം ഏകോപിപ്പിക്കുന്നതിന് ഊന്നല് നല്കുമെന്നു വ്യക്തമാക്കി.
ഉച്ചകോടിയുടെ സമാനപനത്തിന്റെ ഭാഗമായി ബ്രിക്സ് നേതാക്കള് 'മോസ്കോ പ്രസ്താവന' അംഗീകരിച്ചു.
പ്രധാനമന്ത്രിയുടെ ഓഫീസ്
തെലുങ്ക് നടന് ശ്രീ ജയ പ്രകാശ് റെഡ്ഡിയുടെ നിര്യാണത്തില് പ്രധാനമന്ത്രി അനുശോചനം രേഖപ്പെടുത്തി
തെലുങ്ക് നടന് ശ്രീ ജയ പ്രകാശ് റെഡ്ഡിയുടെ നിര്യാണത്തില് പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. തന്റെ തനതായ അഭിനയശൈലിയാല് ജയ പ്രകാശ് റെഡ്ഡി ഏവരെയും സ്വാധീനിച്ചു. ദീര്ഘമായ കരിയറില് അവിസ്മരണീയമായ നിരവധി വേഷങ്ങള് അദ്ദേഹം ചെയ്തു. സിനിമാലോകത്തു തീരാനഷ്ടമാണ് അദ്ദേഹത്തിന്റെ വേര്പാട്. എന്റെ ചിന്തകൾ അദ്ദേഹത്തിന്റെ കുടുംബത്തോടും ആരാധകരോടും ഒപ്പമുണ്ട് - പ്രധാനമന്ത്രി ട്വീറ്റ് ചെയ്തു.
(
പ്രത്യേക സേവനങ്ങളും ഫീച്ചറുകളും
മധ്യമേഖലാ പ്രാദേശിക തപാല് അദാലത്ത്
(കൊച്ചി: സെപ്റ്റംബർ 20, 2022
2022 ലെ മൂന്നാം പാദത്തിലെ, കേരള സർക്കിളിന്റെ മധ്യമേഖലാ പ്രാദേശിക തപാല് അദാലത്ത്, 2022 സെപ്റ്റംബർ 30 -ന് ഗാന്ധി നഗര് മാവേലി റോഡിലുള്ള മധ്യമേഖലാ പോസ്റ്റ്മാസ്റ്റര് ജനറല് ഓഫീസില്, ഗൂഗിൾ മീറ്റ് വഴി ഓൺലൈൻ ആയി നടത്തും.
കൊച്ചി ആസ്ഥാനമായ മധ്യ മേഖലയിൽ  വരുന്ന മാവേലിക്കര, ആലപ്പുഴ, ചങ്ങനാശ്ശേരി, കോട്ടയം, ഇടുക്കി, ആലുവ, എറണാകുളം, ഇരിങ്ങാലക്കുട, തൃശൂര്, ലക്ഷദ്വീപ് ഡിവിഷനുകള്ക്ക് കീഴിലുള്ള പോസ്റ്റ് ഓഫീസുകളിലെ കൗണ്ടര് സേവനങ്ങള്, സേവിങ്സ് ബാങ്ക്, മണിയോഡര് തുടങ്ങിയവ സംബന്ധിച്ച പരാതികള് അദാലത്തില് പരിഗണിക്കും.
പരാതികള്/അഭിപ്രായങ്ങൾ അദാലത്തില് ഉന്നയിക്കാന് ആഗ്രഹിക്കുന്നവര് adpgcr.keralapost[at]gmail[dot]com, pmgcr.keralapost[at]gmail[dot]com എന്ന ഇ-മെയിൽ വിലാസങ്ങളിലോ, അല്ലെങ്കിൽ ശ്രീമതി ജിസി ജോർജ് , അസിസ്റ്റന്റ് ഡയറക്ടര് , ഓഫിസ് ഓഫ് ദ് പോസ്റ്റ്മാസ്റ്റര് ജനറല്, സെന്ട്രല് റീജിയണ്, കൊച്ചി- 682020 എന്ന വിലാസത്തിലോ 2022 സെപ്റ്റംബർ 29 -നോ അതിനു മുന്പോ ആയി ലഭിക്കുന്നവിധത്തില് അയക്കേണ്ടതാണ്.
പരാതികൾ അയക്കുന്നവർ മൊബൈൽ നമ്പറും ഇ-മെയിൽ വിലാസവും പരാതിയിൽ കൃത്യമായി രേഖപ്പെടുത്തിയിരിക്കണം.
പരാതികൾ അയക്കുന്നവര്ക്കുള്ള ഗൂഗിൾ മീറ്റ് ഐഡിയും സമയവും ഇ-മെയിൽ വഴി നേരിട്ട് അറിയിക്കുന്നതാണ്.
മുന് അദാലത്തുകളില് പരിഗണിക്കപ്പെട്ടിട്ടുള്ള പരാതികള് അയക്കേണ്ടതില്ല
പ്രധാനമന്ത്രിയുടെ ഓഫീസ്
യുഎസ്എ വൈസ് പ്രസിഡന്റ് ശ്രീമതി കമല ഹാരിസുമായുള്ള കൂടിക്കാഴ്ചയില് പ്രധാനമന്ത്രിയുടെ പ്രാരംഭ പരാമര്ശങ്ങള്
ശ്രേഷ്ഠരേ,
നിങ്ങള് എനിക്കും എന്റെ പ്രതിനിധിസംഘത്തിനും നല്കിയ ഊഷ്മളസ്വാഗതത്തിന് ആദ്യംതന്നെ ഞാന് നന്ദി അറിയിക്കുന്നു. ശ്രേഷ്ഠരേ, ചില മാസങ്ങള്ക്ക് മുമ്പ് നമുക്കു തമ്മില് ഫോണില് സംസാരിക്കാന് അവസരമുണ്ടായി. അന്നു നാം വിശദമായ ചര്ച്ച നടത്തി. ആ സമയത്തും നിങ്ങള് എന്നോട് വളരെ ഊഷ്മളമായും സ്വാഭാവികമായും സംസാരിച്ച രീതി, ഞാന് അത് എപ്പോഴും ഓര്ക്കും. വളരെ നന്ദി. നിങ്ങള് ഓര്ക്കുന്നുവെങ്കില്, അത് വളരെ ബുദ്ധിമുട്ടുള്ള സമയമായിരുന്നു. കൊവിഡ് -19 മഹാമാരിയുടെ രണ്ടാം തരംഗത്തെ ഇന്ത്യ അഭിമുഖീകരിക്കുകയായിരുന്നു; ഞങ്ങള്ക്ക് വളരെ ബുദ്ധിമുട്ടുള്ള സമയം. അതിനാല്, ഒരു കുടുംബത്തെപ്പോലെ, ബന്ധുവിനോടെന്നപോലെ ഊഷ്മളമായി നിങ്ങള് സഹായഹസ്തം നീട്ടി. നിങ്ങള് അന്ന് എന്നോട് സംസാരിച്ചപ്പോള് നിങ്ങള് തിരഞ്ഞെടുത്ത വാക്കുകള്, ഞാന് അത് എപ്പോഴും ഓര്ക്കും. എന്റെ ഹൃദയത്തിന്റെ അടിത്തട്ടില് നിന്ന് നിങ്ങള്ക്ക് നന്ദി പറയാന് ഞാന് ആഗ്രഹിക്കുന്നു. ഒരു യഥാര്ത്ഥ സുഹൃത്തിനെപ്പോലെ, സഹകരണത്തിന്റെ സന്ദേശവും സംവേദനക്ഷമത നിറഞ്ഞതുമായിരുന്നു ആ സംഭാഷണം. അതിനു ശേഷം, യുഎസ് ഗവണ്മെന്റും യുഎസ് കോര്പ്പറേറ്റ് മേഖലയും ഇന്ത്യന് സമൂഹവും എല്ലാം ഇന്ത്യയെ സഹായിക്കാന് ഒത്തുചേര്ന്നു.
ശ്രേഷ്ഠരേ,
പ്രസിഡന്റ് ജോ ബൈഡനും നിങ്ങളും, വളരെ വെല്ലുവിളി നിറഞ്ഞ അന്തരീക്ഷത്തിലും വെല്ലുവിളി നിറഞ്ഞ സമയങ്ങളിലുമാണ് യുഎസിന്റെ നേതൃത്വം ഏറ്റെടുത്തത്. എന്നാല് വളരെ ചുരുങ്ങിയ സമയത്തിനുള്ളില്, അത് നിങ്ങളുടെ ക്രെഡിറ്റില് നിരവധി നേട്ടങ്ങള് നല്കി. കൊവിഡ്, കാലാവസ്ഥയില് ക്വാഡ് രാജ്യങ്ങളുടെ കാര്യത്തിലും ഈ പ്രശ്നങ്ങള്ലെല്ലാം, അമേരിക്ക വളരെ പ്രധാനപ്പെട്ട മുന്കൈകള് എടുത്തിട്ടുണ്ട്.
ശ്രേഷ്ഠരേ,
ഏറ്റവും വലിയ ജനാധിപത്യത്തിലും ഏറ്റവും പഴയ ജനാധിപത്യത്തിലും ഇന്ത്യയും അമേരിക്കയും സ്വാഭാവിക പങ്കാളികളാണ്. നമുക്ക് സമാനമായ മൂല്യങ്ങളുണ്ട്, സമാനമായ ഭൂമിശാസ്ത്രപരമായ താല്പ്പര്യങ്ങളുണ്ട്, കൂടാതെ നമ്മുടെ ഏകോപനവും സഹകരണവും നിരന്തരം വര്ദ്ധിച്ചുകൊണ്ടിരിക്കുകയാണ്. വിതരണ ശൃംഖലകളെ ശക്തിപ്പെടുത്തുന്നതിലും പുതിയതും ഉയര്ന്നുവരുന്നതുമായ സാങ്കേതികവിദ്യകളിലും ബഹിരാകാശ മേഖലയിലും ഉള്പ്പെടെ നിങ്ങള്ക്കും ഞങ്ങള്ക്കും പ്രത്യേക താല്പ്പര്യമുണ്ട്. ഈ മേഖലകളിലും നമുക്കു പ്രത്യേക മുന്ഗണനയുമുണ്ട്. ഇതില് നമ്മുടെ സഹകരണം വളരെ പ്രധാനമാണ്.
ശ്രേഷ്ഠരേ,
ഇന്ത്യയും അമേരിക്കയും തമ്മില് വളരെ ഊര്ജ്ജസ്വലവും ശക്തവുമായ ബന്ധമുണ്ട്; നമുക്കിടയില് അത്തരം ജനങ്ങളുമുണ്ട്. നിങ്ങള് അതു നന്നായി അറിയുന്നവരാണ്. ഇന്ത്യന് വംശജരായ 4 ദശലക്ഷത്തിലധികം ആളുകള്, ഇന്ത്യന് സമൂഹം നമ്മുടെ രണ്ട് രാജ്യങ്ങള്ക്കുമിടയിലുള്ള ഒരു പാലമാണ്. സൗഹൃദത്തിന്റെ ഒരു പാലമാണ്. നമ്മുടെ രണ്ട് രാജ്യങ്ങളിലെയും സമ്പദ്വ്യവസ്ഥകള്ക്കും സമൂഹങ്ങള്ക്കും അവരുടെ സംഭാവന തീര്ച്ചയായും പ്രശംസനീയമാണ്.
ശ്രേഷ്ഠരേ,
അമേരിക്കന് ഐക്യനാടുകളിടെ വൈസ് പ്രസിഡന്റായി നിങ്ങള് തിരഞ്ഞെടുക്കപ്പെട്ടത് വളരെ പ്രധാനപ്പെട്ടതും ചരിത്രപരവുമായ ഒരു സംഭവമാണ്. ലോകമെമ്പാടുമുള്ള നിരവധി ആളുകള്ക്ക് പ്രചോദനത്തിന്റെ ഉറവിടമാണു നിങ്ങള്. പ്രസിഡന്റ് ജോ ബൈഡന്റെയും നിങ്ങളുടെയും നേതൃത്വത്തില് നമ്മുടെ ഉഭയകക്ഷി ബന്ധം പുതിയ ഉയരങ്ങളില് എത്തുമെന്ന് എനിക്ക് പൂര്ണ വിശ്വാസമുണ്ട്.
ശ്രേഷ്ഠരേ,
വിജയത്തിന്റെ ഈ യാത്ര തുടരുമ്പോള്, ഇന്ത്യയിലും നിങ്ങള് അത് തുടരണമെന്ന് ഇന്ത്യക്കാര് ആഗ്രഹിക്കുന്നു. അതിനാല്, അവര് നിങ്ങളെ സ്വാഗതം ചെയ്യാന് കാത്തിരിക്കുകയാണ്. ഇന്ത്യ സന്ദര്ശിക്കാന് ഞാന് പ്രത്യേകമായി ക്ഷണിക്കുന്നു. ഒരിക്കല്ക്കൂടി ശ്രേഷ്ഠരേ, നന്ദി.
(ഈ ഊഷ്മളസ്വാഗതത്തിന് എന്റെ നന്ദി അറിയിക്കുന്നു.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 217.41 കോടി കടന്നു
(ന്യൂ ഡൽഹി: സെപ്തംബർ 24 , 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 217.41 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.09 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 44,436 പേരാണ്. ഇത് ആകെ രോഗബാധിതരുടെ 0.10 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 5,719പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,39,90,414 ആയി. ദേശീയ രോഗമുക്തി നിരക്ക് 98.71%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 4,912 പേർക്കാണ്.
കഴിഞ്ഞ 24 മണിക്കൂറിൽ 3,03,888 പരിശോധനകൾ നടത്തി. 89.33 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.69 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.62 ശതമാനമാണ്.
നിതി ആയോഗ്
നാഷണൽ മോണിറ്റയ്സേഷൻ പൈപ്പ്ലൈൻ കേന്ദ്ര ധനമന്ത്രി ഉദ്ഘാടനം ചെയ്തു
ന്യൂഡൽഹി, ആഗസ്റ്റ് 23, 2021
കേന്ദ്ര മന്ത്രാലയങ്ങളുടെയും പൊതുമേഖലാ സംരംഭങ്ങളുടെയും ആസ്തി ധനസമ്പാദന പദ്ധതിയായ നാഷണൽ മോണിറ്റയ്സേഷൻ പൈപ്പ്ലൈന്  കേന്ദ്ര ധന- വാണിജ്യ കാര്യ മന്ത്രി ശ്രീമതി നിർമ്മല സീതാരാമൻ ഇന്ന് തുടക്കം കുറിച്ചു. അടിസ്ഥാനസൗകര്യ വികസനവുമായി ബന്ധപ്പെട്ട മന്ത്രാലയങ്ങളുമായി സഹകരിച്ച് നീതി ആയോഗ് ആണ് ഈ പദ്ധതിയ്ക്ക് രൂപം നൽകിയിരിക്കുന്നത്. 2021-2022-ലെ കേന്ദ്ര ബജറ്റിന് കീഴിലെ 'ആസ്തി ധനസമ്പാദനം' അടിസ്ഥാനമാക്കിയുള്ളതാണ് ഈ പദ്ധതി. 2022 സാമ്പത്തിക വർഷം മുതൽ 2025 വരെ 4 വർഷക്കാലയളവിൽ കേന്ദ്ര ഗവൺമെന്റിന്റെ പ്രധാന ആസ്തികൾ  വഴി ആറ് ലക്ഷം കോടി രൂപയുടെ ധന സമ്പാദനത്തിന് ആണ് പദ്ധതി ലക്ഷ്യമിടുന്നത്.
വൈസ് ചെയർമാൻ , സിഇഒ , അടിസ്ഥാനസൗകര്യ വികസനവുമായി ബന്ധപ്പെട്ട മന്ത്രാലയങ്ങളുടെ സെക്രട്ടറിമാർ എന്നിവരുടെ സാന്നിധ്യത്തിൽ എൻഎംപി-യെക്കുറിച്ചുള്ള റിപ്പോർട്ടിന്റെ 2 വാല്യങ്ങൾ ഇന്ന് പുറത്തിറക്കി.
പുതിയ അടിസ്ഥാനസൗകര്യം സൃഷ്ടിക്കുന്നതിനായി സ്വകാര്യമേഖലയിലെ നിക്ഷേപം പ്രയോജനപ്പെടുത്താനാണ് ആസ്തി ധനസമ്പാദനം ലക്ഷ്യമിടുന്നതെന്ന് പദ്ധതി ഉദ്ഘാടനം ചെയ്തുകൊണ്ട് കേന്ദ്ര ധനമന്ത്രി പറഞ്ഞു. തൊഴിലവസരങ്ങൾ സൃഷ്ടിക്കുന്നതിനും അതുവഴി ഉയർന്ന സാമ്പത്തിക വളർച്ച സാധ്യമാക്കുന്നതിനും കൂടാതെ പൊതുജന ക്ഷേമത്തിനായി ഗ്രാമീണ-അർദ്ധ നഗര പ്രദേശങ്ങൾ ബന്ധപ്പെടുത്തുന്നതിനും ഇത് ആവശ്യമാണെന്ന് മന്ത്രി പറഞ്ഞു.
വിവിധ അടിസ്ഥാനസൗകര്യ മേഖലകളിലുടനീളം, ധനസമ്പാദനത്തിന് സാധ്യതയുള്ള പ്രോജക്ടുകൾ തിരിച്ചറിയുന്നതിനുള്ള ഒരു ഇടക്കാല കർമ പദ്ധതിയായാണ് എൻഎംപി-യെ വിഭാവനം ചെയ്യുന്നത്. ഉദ്യോഗസ്ഥർക്ക് പദ്ധതിയുടെ പ്രവർത്തനം നിരീക്ഷിക്കുന്നതിനും, നിക്ഷേപകർക്ക് അവരുടെ ഭാവി പ്രവർത്തനങ്ങൾ ആസൂത്രണം ചെയ്യുന്നതിനും വ്യവസ്ഥാപിതവും സുതാര്യവുമായ ഒരു സംവിധാനം സൃഷ്ടിക്കുകയാണ് എൻഎംപി ലക്ഷ്യമിടുന്നത്.
അസറ്റ് മോണിറ്റൈസേഷൻ പ്രോഗ്രാം, മൊത്തത്തിൽ നടപ്പിലാക്കുന്നതിനും നിരീക്ഷിക്കുന്നതിനുമുള്ള ഒരു ബഹുമുഖ സംവിധാനത്തിന്റെ ഭാഗമായി, ക്യാബിനറ്റ് സെക്രട്ടറിയുടെ അധ്യക്ഷതയിൽ സെക്രട്ടറിമാർ ഉൾപ്പെടുന്ന അസറ്റ് മോണിറ്റൈസേഷൻ കോർ ഗ്രൂപ്പ്  രൂപീകരിച്ചു.
(Visitor Counter : 294
പ്രധാനമന്ത്രിയുടെ ഓഫീസ്
ഞങ്ങൾ പൂർണ്ണ ശക്തിയോടെ പ്രവർത്തിക്കുന്നത് തുടരുകയും വടക്കുകിഴക്കൻ സംസ്ഥാനങ്ങളുടെ വികസന ആവശ്യങ്ങൾ നിറവേറ്റുകയും ചെയ്യും: പ്രധാനമന്ത്രി
പൂർണ ഊർജസ്വലതയോടെ തുടർന്നും പ്രവർത്തിക്കാനും വടക്കുകിഴക്കൻ സംസ്ഥാനങ്ങളുടെ വികസന ആവശ്യങ്ങൾ നിറവേറ്റാനുമുള്ള പ്രതിബദ്ധത പ്രധാനമന്ത്രി ശ്രീ നരേന്ദ്ര മോദി ആവർത്തിച്ചു.
അസം മുഖ്യമന്ത്രി ശ്രീ ഹിമന്ത ബിശ്വ ശർമ്മ, പ്രധാനമന്ത്രിയുടെ സംഭാവനകളെ കുറിച്ചും വടക്കുകിഴക്കൻ മേഖലയുമായുള്ള ബന്ധത്തെ കുറിച്ചും വിശദീകരിച്ച് ട്വീറ്റ് ചെയ്തതിന് മറുപടിയായി ശ്രീ മോദി ട്വീറ്റ് ചെയ്തു:
"ഞങ്ങൾ പൂർണ്ണ ശക്തിയോടെ പ്രവർത്തിക്കുന്നത് തുടരുകയും വടക്കുകിഴക്കൻ മേഖലയുടെ വികസന ആവശ്യങ്ങൾ നിറവേറ്റുകയും ചെയ്യും."
ഉപരാഷ്ട്രപതിയുടെ കാര്യാലയം
ആഗോള താപനില നിയന്ത്രിച്ച് ദ്വീപുകളെ സംരക്ഷിക്കുന്നതിന് സംയോജിച്ചുള്ള അന്താരാഷ്ട്ര പരിശ്രമങ്ങള് ആവശ്യമെന്ന് ഉപരാഷ്ട്രപതി
തന്റെ ലക്ഷദ്വീപ് സന്ദര്ശനത്തെ സംബന്ധിച്ച് അദ്ദേഹം ഫേസ്ബുക്കില് കുറിച്ചു
ആഗോള താപനില നിയന്ത്രിക്കുന്നതിനായി കൂട്ടായ പരിശ്രമങ്ങള്ക്ക് ലോകരാഷ്ട്രങ്ങളെ ആഹ്വാനം ചെയ്ത് ഉപരാഷ്ട്രപതി ശ്രീ എം വെങ്കയ്യ നായിഡു. എങ്കില് മാത്രമേ ചെറു ദ്വീപുകള്, അവയുടെ സൗന്ദര്യം എന്നിവ കോട്ടം തട്ടാതെ കാത്തുസൂക്ഷിക്കാനും, ആ ദ്വീപുകളില് അധിവസിക്കുന്നവരുടെ വാസസ്ഥലം നഷ്ടപ്പെടാതെ സൂക്ഷിക്കാനും സാധിക്കൂ എന്ന് അദ്ദേഹം ഓര്മ്മിപ്പിച്ചു.
ആഗോള മലിനീകരണത്തില് ചെറിയ പങ്ക് മാത്രം വഹിക്കുന്ന ദ്വീപുകളാണ്, വന്കിട രാഷ്ട്രങ്ങള് പുലര്ത്തുന്ന ഉദാസീന മനോഭാവത്തിന്റെ പരിണിത ഫലങ്ങള് അനുഭവിക്കേണ്ടി വരുന്നത് എന്നത് തികച്ചും നീതി രഹിതമാണെന്ന് ഉപരാഷ്ട്രപതി അഭിപ്രായപ്പെട്ടു.
ലക്ഷദ്വീപിലെ തന്റെ രണ്ടുദിവസത്തെ സന്ദര്ശനം പൂര്ത്തിയാക്കിയ ഉപരാഷ്ട്രപതി ദ്വീപിലെ അനുഭവങ്ങള് സമൂഹ മാധ്യമമായ ഫേസ്ബുക്കില് കുറിച്ചിരുന്നു. ഇന്ത്യ ഇന്നോളം കാത്തുസൂക്ഷിച്ച ഏറ്റവും വലിയ രഹസ്യമാണ് ലക്ഷദ്വീപ് സമൂഹങ്ങള് എന്ന് അദ്ദേഹം അഭിപ്രായപ്പെട്ടു. തങ്ങളുടെ തീര പരിസ്ഥിതിയെ സംരക്ഷിച്ചു കൊണ്ട് തന്നെ വിനോദസഞ്ചാര മേഖലയെ പ്രോത്സാഹിപ്പിക്കുന്നതിനായി ലക്ഷദ്വീപ് ഭരണകൂടം നടത്തുന്ന തുടര്ച്ചയായ പരിശ്രമങ്ങളെ ഉപരാഷ്ട്രപതി അഭിനന്ദിച്ചു. ലക്ഷദ്വീപിന്റെ ഈ മാതൃക പിന്തുടരാനും പരിസ്ഥിതിസൗഹൃദ വിനോദസഞ്ചാരം സ്വീകരിക്കാനും മറ്റ് വിനോദ സഞ്ചാര മേഖലകളോട് ഉപരാഷ്ട്രപതി ആവശ്യപ്പെട്ടു. തങ്ങള് സന്ദര്ശിക്കുന്ന മേഖലകളില് പ്രാദേശികമായി അധിവസിക്കുന്ന ജനങ്ങളുടെ സുസ്ഥിതി, അവിടുത്തെ പ്രകൃതി എന്നിവയ്ക്ക് പ്രാധാന്യം നല്കിക്കൊണ്ട് ഉത്തരവാദിത്തപരമായി യാത്ര ചെയ്യാന് അദ്ദേഹം വിനോദസഞ്ചാരികളോട് അഭ്യര്ത്ഥിച്ചു. തങ്ങളുടെ ദ്വീപുകള് വൃത്തിയായി കാത്തുസൂക്ഷിക്കുന്ന ലക്ഷദ്വീപിലെ ജനതയെ അദ്ദേഹം അഭിനന്ദിച്ചു.
മത്സ്യബന്ധന മേഖലയില് ലക്ഷദ്വീപിനുള്ള തുടര്ച്ചയായ പുരോഗതി ചൂണ്ടിക്കാട്ടവേ, ലക്ഷദ്വീപ് ഭരണകൂടം ഈ മേഖലയ്ക്ക് തുടര്ച്ചയായി നല്കി വരുന്ന പിന്തുണയെ ഉപരാഷ്ട്രപതി അഭിനന്ദിച്ചു. മത്സ്യബന്ധന മേഖലയ്ക്ക് ഊര്ജ്ജം പകരുന്നതിനായി ഉത്തരവാദിത്വ പൂര്ണമായ മത്സ്യബന്ധനം സാധ്യമാക്കുന്നതിന് സഹായിക്കുന്ന ഊര്ജ്ജ മികവുള്ള മത്സ്യബന്ധന സംവിധാനങ്ങളുമായി മുന്നോട്ടുവരാന് നമ്മുടെ ശാസ്ത്രജ്ഞര്ക്കും ഗവേഷകര്ക്കും കഴിയണമെന്നും അദ്ദേഹം കൂട്ടിച്ചേര്ത്തു.
(Visitor Counter : 170
പ്രധാനമന്ത്രിയുടെ ഓഫീസ്
നാഗാലാൻഡിലെ വാൻസോയ് ഗ്രാമത്തിലെ ജനങ്ങളെ പ്രധാനമന്ത്രി അഭിനന്ദിച്ചു
പുരോഗമനപരമായ ലിംഗ നയങ്ങൾ സ്വീകരിച്ചതിന് നാഗാലാൻഡിലെ വാൻസോയ് ഗ്രാമത്തിലെ ജനങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ രാജ്യസഭാ എംപി ശ്രീമതി. വാൻസോയിയിലെ സ്ത്രീകൾക്ക് ആദ്യമായി മൊറംഗിൽ പ്രവേശിക്കാനും ലോഗ്ഡ്രം കളിക്കാനും അനുമതി നൽകിയതായി എസ്. ഫാങ്നോൺ കൊന്യാക് അറിയിച്ചു. ഇതുവരെയുള്ള പാരമ്പര്യത്തിൽ സ്ത്രീകളെ മോങ്ങിൽ കയറാൻ പോലും അനുവദിച്ചിരുന്നില്ല.
എംപിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
“സ്ത്രീകളുടെ അന്തസ്സിനും ശാക്തീകരണത്തിനും ഉത്തേജനം നൽകുന്ന വളരെ പ്രധാനപ്പെട്ട ഒരു ചുവടുവയ്പ്പ്. വാൻസോയ് ഗ്രാമത്തിലെ ജനങ്ങൾക്ക് അഭിനന്ദനങ്ങൾ."
A very important step, which will give a boost to dignity and empowerment of women. Compliments to the people of Wansoi village. https://t.co/BBLzvgnnAH
— Narendra Modi  April 15, 2023
ആരോഗ്യ, കുടുംബക്ഷേമ മന്ത്രാലയം
ഇന്ത്യയില് ചികിത്സയിലുള്ള കോവിഡ് രോഗികളുടെ എണ്ണം തുടര്ച്ചയായി കുറയുന്നു; ഇന്ന് 2.5 ലക്ഷത്തില് താഴെയായി
കഴിഞ്ഞ 37 ദിവസമായി രോഗമുക്തരുടെ എണ്ണം ചികിത്സയിലുള്ളവരുടെ എണ്ണത്തേക്കാള് കൂടുതല്
ഇന്ത്യയില് ചികിത്സയിലുള്ള കോവിഡ് രോഗികളുടെ എണ്ണം തുടര്ച്ചയായി കുറയുന്ന പ്രവണത തുടരുന്നു. 2,47,220 പേരാണ് നിലവില് രാജ്യത്ത് ചികിത്സയിലുള്ളത്. ഇത് ആകെ രോഗബാധിതരുടെ 2.39 ശതമാനം മാത്രമാണ്.
കഴിഞ്ഞ 24 മണിക്കൂറില് രാജ്യത്ത് പുതുതായി 20,923 പേരാണ് രോഗ മുക്തരായത്. കഴിഞ്ഞ 37 ദിവസമായി രോഗമുക്തരുടെ എണ്ണം പുതുതായി രോഗബാധിതരാകുന്നവരുടെ എണ്ണത്തേക്കാള് കൂടുതലാണ്. 18,177 പേര്ക്കാണ് കഴിഞ്ഞ 24 മണിക്കൂറില് രാജ്യത്ത് പുതുതായി കോവിഡ് സ്ഥിരീകരിച്ചത്.
ആകെ രോഗമുക്തരുടെ എണ്ണം 99,27,310 ആയി ഉയര്ന്നു. 96.16% ആണ് രോഗമുക്തി നിരക്ക്. ചികിത്സയില് ഉള്ളവരുടെയും ആകെ രോഗബാധിതരുടെയും എണ്ണം തമ്മിലുള്ള അന്തരം 96,80,090 ആയി.
പുതുതായി രോഗമുക്തരായവരുടെ 78.10 % വും പത്ത് സംസ്ഥാനങ്ങള്/കേന്ദ്രഭരണപ്രദേശങ്ങളില് ആണ്. 4985 പേര് രോഗമുക്തരായ കേരളമാണ് കഴിഞ്ഞ 24 മണിക്കൂറില് രോഗമുക്തി നേടിയവരുടെ എണ്ണത്തില് മുന്നില്.
മഹാരാഷ്ട്രയില് 2110 പേരും ഛത്തീസ്ഗഢില് 1963 പേരും രോഗ മുക്തരായി.
പുതിയ രോഗബാധിതരുടെ 81.81% പത്ത് സംസ്ഥാനങ്ങള്/കേന്ദ്രഭരണപ്രദേശങ്ങളില് ആണ്. കേരളത്തിലാണ് കൂടുതല് - 5328 പേര്. മഹാരാഷ്ട്രയില് 3218 പേര്ക്കും ചത്തീസ്ഗഡില് 1147 പേര്ക്കും ഇന്നലെ രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 217 പേരാണ് രാജ്യത്ത് കോവിഡ് ബാധിച്ച് മരിച്ചത്. ഇതില് 69.59% പത്ത് സംസ്ഥാനങ്ങള്/കേന്ദ്രഭരണപ്രദേശങ്ങളില് ആണ്. ഏറ്റവും കൂടുതല് മരണങ്ങള് റിപ്പോര്ട്ട് ചെയ്തത് മഹാരാഷ്ട്രയിലാണ്-51 പേര്. പശ്ചിമബംഗാളില് 28 ഉം കേരളത്തില് 21 പേരും മരിച്ചു.
(
മന്ത്രിസഭ
ക്ഷാമബത്തയും, ക്ഷാമാശ്വാസവും വര്ദ്ധിപ്പിക്കാന് കേന്ദ്ര മന്ത്രിസഭയുടെ അംഗീകാരം
കേന്ദ്രഗവണ്മെന്റ് ജീവനക്കാര്ക്കുള്ള ക്ഷാമബത്തയും പെന്ഷന്കാര്ക്കുള്ള ക്ഷമാശ്വാസവും വര്ദ്ധിപ്പിക്കാന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ സമിതി അംഗീകാരം നല്കി. 2021 ജൂലൈ ഒന്നുമുതല് ഇതിന് പ്രാബല്യമുണ്ടാകും. അടിസ്ഥാന ശമ്പളത്തിന്റെ/പെന്ഷന്റെ നിലവിലുള്ള 17%ല് നിന്നും 28 ശതമാനമായി ഉയര്ത്താനാണ് അംഗീകാരം നല്കിയത്. നിലവിലുള്ള നിരക്കില് നിന്നും 11%ന്റെ വര്ദ്ധനയാണുണ്ടാകുക
 പെന്ഷന്കാരുടെ ക്ഷാമാശ്വാസത്തിന്റെയും മൂന്ന് അധിക ഗഡുക്കള് മരവിപ്പിച്ചിരുന്നു.
നിലവില് കേന്ദ്ര ഗവണ്മെന്റ് ജീവനക്കാരുടെ ക്ഷാമബത്തയും പെന്ഷന്കാരുടെ ക്ഷാമാശ്വാസവും 2021 ജൂലൈ ഒന്നുമുതല് പ്രാബല്യത്തില് വരുന്ന തരത്തില് വര്ദ്ധിപ്പിക്കാന് കേന്ദ്ര ഗവണ്മെന്റ് തീരുമാനിച്ചു. അടിസ്ഥാന ശമ്പളം/പെന്ഷന് എന്നിവയുടെ 17% എന്നതില് നിന്ന് 28% മായാണ് വര്ദ്ധിപ്പിക്കുന്നത്. പതിനൊന്ന് ശതമാനത്തിന്റെ വര്ദ്ധനയാണ് ഇതിലൂടെ ഉണ്ടാകുന്നത്. 2020 ജനുവരി ഒന്ന്, 2020 ജൂലൈ ഒന്ന്, 2021 ജനുവരി 1 എന്നീ ഗഢുക്കളാണ് ഈ വര്ദ്ധനവില് പ്രതിഫലിക്കുന്നത്. 2020 ജനുവരി ഒന്നുമുതല് 2021 ജൂണ് 30 വരെയുള്ള കാലയളവിലെ ക്ഷാമബത്ത/ക്ഷാമാശ്വാസ നിരക്കുകള് 17% മായി തന്നെ നിലനില്ക്കും.
പ്രധാനമന്ത്രിയുടെ ഓഫീസ്
ആയുഷ്മാൻ ഭാരത് യോജന, പാവപ്പെട്ടവർക്കുള്ള കവചം: പ്രധാനമന്ത്രി
ആയുഷ്മാൻ ഭാരത് യോജന പാവപ്പെട്ട സഹോദരീസഹോദരന്മാർക്കുള്ള അനുഗ്രഹമാണെന്ന് പ്രധാനമന്ത്രി അഭിപ്രായപ്പെട്ടു.
ആയുഷ്മാൻ ഭാരതിനെക്കുറിച്ചുള്ള ഒരു വീഡിയോ പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു :
“നമ്മുടെ പാവപ്പെട്ട സഹോദരീസഹോദരന്മാരുടെ ചികിൽസാ ചെലവിനെക്കുറിച്ചുള്ള ആശങ്ക ആയുഷ്മാൻ ഭാരത് അകറ്റി. ഈ പദ്ധതി അവർക്ക് ഒരു പ്രതിരോധ കവചമായി മാറിയത് ഒരു അനുഗ്രഹമാണ് ."
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19 വാക്സിനേഷൻ നൽകിയത് ഇതുവരെ 37.60 കോടിയിൽ അധികം പേർക്ക്
ന്യൂ ഡൽഹി, ജൂലൈ 11, 2021
ഇന്ന് രാവിലെ 7 മണി വരെയുള്ള താൽകാലിക കണക്ക് പ്രകാരം, കോവിഡ്-19 വാക്സിനേഷൻ നൽകിയത് ഇതുവരെ 37.60 കോടിയിൽ അധികം  പേർക്ക്. 48,33,797 സെഷനുകൾ ആയാണ് വാക്സിൻ നൽകിയത്. കഴിഞ്ഞ 24 മണിക്കൂറിൽ, 37,23,367 വാക്സിൻ ഡോസുകൾ നൽകി.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പ്രതിദിനം 41,506 പുതിയ കേസുകൾ റിപ്പോർട്ട് ചെയ്തു. തുടര്ച്ചയായ 14-ആം ദിവസവും അരലക്ഷത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം.
നിലവില് രാജ്യത്തു ചികിത്സയിലുള്ളത് 4,54,118 പേരാണ്. ചികിത്സയിലുള്ളത് ആകെ രോഗബാധിതരുടെ 1.47%.
രാജ്യത്താകെ 2,99,75,064 പേരാണ് ഇതിനകം കോവിഡ് മുക്തരായത്. കഴിഞ്ഞ 24 മണിക്കൂറിനിടെ 41,526 പേര് സുഖം പ്രാപിച്ചു. ദേശീയ രോഗമുക്തി നിരക്ക് പതിവായി വര്ധിച്ച് 97.20% ആയി.
രാജ്യത്തെ പരിശോധനാശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് ആകെ 18,43,500 പരിശോധനകള് നടത്തി. ആകെ 43 കോടിയിലേറെ  പരിശോധനകളാണ് രാജ്യത്ത് ഇതുവരെ നടത്തിയത്.
പരിശോധനകള് വര്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില് 2.32% ശതമാനവും, പ്രതിദിന രോഗസ്ഥിരീകരണ നിരക്ക് ഇന്ന് 2.25% ശതമാനവുമാണ്. തുടർച്ചയായ 20-ആം ദിവസവും പ്രതിദിന പോസിറ്റീവ് നിരക്ക് 3 ശതമാനത്തിൽ താഴെയാണ്. 34 ദിവസമായി ഇത് 5 ശതമാനത്തിൽ താഴെയാണ്.
RRTN
(Visitor Counter : 132
പ്രധാനമന്ത്രിയുടെ ഓഫീസ്
മൻ കി ബാത്തിന്റെ 100 എപ്പിസോഡുകളെ ആസ്പദമാക്കി ദിവ്യംഗയായ വനിത വരച്ച പെയിന്റിംഗ് പ്രധാനമന്ത്രി പങ്കുവെച്ചു
രാജസ്ഥാനിലെ അജ്മീറിൽ നിന്നുള്ള ദിവ്യാംഗ് വനിത മൻ കി ബാത്തിന്റെ 100 എപ്പിസോഡുകളെക്കുറിച്ചുള്ള ഒരു പെയിന്റിംഗ് പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു:
“അതിശയകരമായ പെയിന്റിംഗ്! അജ്മീറിന്റെ പ്രിയപുത്രി നന്ദിനിയുടെ അഭിനന്ദന സന്ദേശം കണ്ടപ്പോൾ മതിമറന്നു! ഞാൻ അവർക്ക് എല്ലാ ആശംസകളും നേരുന്നു!
बहुत मनमोहक पेंटिंग! अजमेर की प्यारी बिटिया नंदिनी के बधाई संदेश को देखकर अभिभूत हूं! मेरी ओर से उन्हें ढेर सारी शुभकामनाएं! https://t.co/EugMGRClL1
— Narendra Modi  May 5, 2023
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 49.49 കോടിയിലധികം വാക്സിൻ ഡോസുകൾ
ഉപയോഗിക്കാത്ത 3 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
49,49,89,550
ഉടൻ ലഭ്യമാക്കുന്നത്
8,04,220
ഉപഭോഗം
46,70,26,662
ബാക്കിയുള്ളത്
3,00,58,190
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 49.49 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. 8,04,220 ഡോസുകൾ ഉടൻ ലഭ്യമാക്കും.
ഇതിൽ പാഴായതുൾപ്പെടെ 46,70,26,662 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 3 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ബാക്കിയുണ്ട്.
(Visitor Counter : 167
ഊര്ജ്ജ മന്ത്രാലയം
ജലവൈദ്യുത പദ്ധതികളിലെ വെള്ളപ്പൊക്ക നിയന്ത്രണ നടപടികൾക്കുള്ള ബജറ്റ് സഹായത്തിന്മേലുള്ള നിർദ്ദേശങ്ങൾ ഊർജ മന്ത്രാലയം പുറത്തിറക്കി
ന്യൂഡൽഹി, സെപ്റ്റംബർ 30, 2021
ജലവൈദ്യുത പദ്ധതികളുമായി ബന്ധപ്പെട്ട റോഡുകൾ, പാലങ്ങൾ തുടങ്ങിയ അടിസ്ഥാന സൗകര്യങ്ങളുടെ നിർമ്മാണം, വെള്ളപ്പൊക്ക നിയന്ത്രണം എന്നിവയ്ക്കുള്ള ബജറ്റ് സഹായത്തിന്മേലുള്ള വിശദമായ മാർഗ്ഗനിർദേശങ്ങൾ ഊർജമന്ത്രാലയം പുറത്തിറക്കി. ഇത്തരം പദ്ധതികളുമായി ബന്ധപ്പെട്ട താരിഫ് തുകകൾ കുറയ്ക്കുന്നത് ലക്ഷ്യമിട്ടാണ് ധനസഹായം നൽകുന്നത്. വൈദ്യുതിയുമായി ബന്ധപ്പെട്ട ചിലവുകൾ മാത്രമാണ് ഉപഭോക്താക്കൾ നൽകുന്നത് എന്ന് ഉറപ്പാക്കാനും ഇതിലൂടെ ലക്ഷ്യമിടുന്നു.
വെള്ളപ്പൊക്ക നിയന്ത്രണ നടപടികൾക്കുള്ള ബജറ്റ് സഹായം: നിലവിലെ മാർഗ്ഗനിർദ്ദേശങ്ങൾക്ക് അനുസൃതമായി CWC പോലുള്ള സാങ്കേതിക ഏജൻസികളാകും ഇതിന്മേലുള്ള സാമ്പത്തിക ചെലവുകൾ കണക്കാക്കുക. വെള്ളപ്പൊക്ക നിയന്ത്രണം / സംഭരണം എന്നിവയ്ക്ക് ആവശ്യമായ തുക ഊർജ മന്ത്രാലയം ബജറ്റ് സഹായത്തിലൂടെ വിതരണം ചെയ്യുന്നതാണ്. നിലവിലെ നടപടികൾക്ക് അനുസൃതമായി, ഓരോ പദ്ധതിയിലും പൊതു നിക്ഷേപക ബോർഡ്  / സാമ്പത്തിക കാര്യങ്ങൾക്കായുള്ള ക്യാബിനറ്റ് സമിതി എന്നിവ നടത്തുന്ന വിലയിരുത്തലിന് ശേഷമായിരിക്കും ഇത് ലഭ്യമാക്കുക.
അടിസ്ഥാന സൗകര്യ വികസനത്തിനുള്ള ബജറ്റ് സഹായം: ജലവൈദ്യുത പദ്ധതികളുമായി ബന്ധപ്പെട്ട റോഡുകൾ, പാലങ്ങൾ തുടങ്ങിയ അടിസ്ഥാന സൗകര്യങ്ങളുടെ വികസനത്തിനുള്ള ബജറ്റ് സഹായം ഓരോ പദ്ധതിയും അടിസ്ഥാനമാക്കിയാകും ലഭ്യമാക്കുക. നിലവിലുള്ള ചട്ടങ്ങൾ, നടപടിക്രമങ്ങൾ എന്നിവ അടിസ്ഥാനമാക്കി പൊതു നിക്ഷേപക ബോർഡ് / സാമ്പത്തിക കാര്യങ്ങൾക്കായുള്ള ക്യാബിനറ്റ് സമിതി എന്നിവ ഓരോ പദ്ധതിയിലും നടത്തുന്ന വിലയിരുത്തലിന് ശേഷമായിരിക്കും ഊർജ മന്ത്രാലയം ഈ സഹായം ലഭ്യമാക്കുക.
ഇത്തരത്തിലുള്ള റോഡുകൾ, പാലങ്ങൾ എന്നിവ നിർമ്മിക്കുന്നതിനുള്ള ബജറ്റ് സഹായം താഴെപ്പറയുന്നു:200 മെഗാവാട്ട് വരെ ശേഷിയുള്ള പദ്ധതികളിൽ, ഓരോ മെഗാവാട്ടിനും ഒന്നര കോടി രൂപ200 മെഗാവാട്ടിനു മുകളിൽ ശേഷിയുള്ള പദ്ധതികളിൽ ഓരോ മെഗാവാട്ടിനും ഒരുകോടി രൂപ വീതം
ക്യാബിനറ്റ് അംഗീകാരം ലഭിച്ചു വിജ്ഞാപനം ഇറങ്ങിയ തീയതി  യ്ക്ക് ശേഷം നിർമ്മാണം തുടങ്ങിയ പദ്ധതികൾക്ക് ആണ് ഇത് ലഭ്യമാക്കുക
ജലവൈദ്യുത പദ്ധതികളിൽ നിന്നും, 2030 ഓടെ 75 ജിഗാ വാട്ട് സ്ഥാപിത ശേഷി സ്വന്തമാക്കാൻ ആണ് പദ്ധതിയിടുന്നത്.
RRTN/SKY
പ്രധാനമന്ത്രിയുടെ ഓഫീസ്
39-ാമത് പ്രഗതി ആശയവിനിമയത്തിൽ പ്രധാനമന്ത്രി ആധ്യക്ഷ്യം വഹിച്ചു
കേന്ദ്ര-സംസ്ഥാന ഗവൺമെന്റുകൾ ഉൾപ്പെടുന്ന പ്രോ-ആക്ടീവ് ഗവേണൻസിനും സമയോചിതമായ നിർവ്വഹണത്തിനുമുള്ള ഐസിടി അധിഷ്ഠിത മൾട്ടി-മോഡൽ പ്ലാറ്റ്ഫോമായ പ്രഗതിയുടെ 39-ാം പതിപ്പിന്റെ യോഗത്തിൽ പ്രധാനമന്ത്രി ശ്രീ നരേന്ദ്ര മോദി ഇന്ന് അധ്യക്ഷത വഹിച്ചു.
യോഗത്തിൽ എട്ട് പദ്ധതികളും ഒരു സ്കീമും ഉൾപ്പെടെ ഒമ്പത് അജണ്ടകൾ അവലോകനത്തിനായി എടുത്തു. എട്ട് പദ്ധതികളിൽ, മൂന്ന് പദ്ധതികൾ റെയിൽവേ മന്ത്രാലയത്തിൽ നിന്നും, രണ്ട് പദ്ധതികൾ റോഡ് ഗതാഗത, ഹൈവേ മന്ത്രാലയത്തിൽ നിന്നും വൈദ്യുതി മന്ത്രാലയത്തിൽ നിന്നും, ഒരു പദ്ധതി പെട്രോളിയം പ്രകൃതി വാതക മന്ത്രാലയത്തിൽ നിന്നുമുള്ളതാണ്. ബിഹാർ, മധ്യപ്രദേശ്, രാജസ്ഥാൻ, ആന്ധ്രാപ്രദേശ്, ഗുജറാത്ത്, മഹാരാഷ്ട്ര, പശ്ചിമ ബംഗാൾ എന്നിങ്ങനെ ഏഴ് സംസ്ഥാനങ്ങളെ സംബന്ധിക്കുന്ന ഈ എട്ട് പ്രോജക്റ്റുകൾക്ക് ഏകദേശം 20,000 കോടി രൂപ ചെലവ് വരും. ചെലവ് അധികരിക്കുന്നത് ഒഴിവാക്കാൻ പദ്ധതികൾ സമയബന്ധിതമായി പൂർത്തീകരിക്കണമെന്ന് പ്രധാനമന്ത്രി ഊന്നിപ്പറഞ്ഞു.
ആശയവിനിമയത്തിനിടെ പ്രധാനമന്ത്രി പോഷകാഹാര യജ്ഞവും അവലോകനം ചെയ്തു. പോഷകാഹാര യജ്ഞം മിഷൻ മോഡിൽ ഓരോ സംസ്ഥാനത്തും നടപ്പാക്കണമെന്ന് അദ്ദേഹം പറഞ്ഞു. കുട്ടികളുടെ ആരോഗ്യം, പോഷകാഹാരം എന്നിവയെ കുറിച്ച് താഴേത്തട്ടിൽ അവബോധം വളർത്തുന്നതിൽ സ്വയം സഹായ സംഘങ്ങളുടെയും മറ്റ് പ്രാദേശിക സംഘടനകളുടെയും പങ്കാളിത്തത്തെക്കുറിച്ചും അദ്ദേഹം സംസാരിച്ചു, ഇത് പദ്ധതിയുടെ വ്യാപനവും ഏറ്റെടുക്കലും മെച്ചപ്പെടുത്താൻ സഹായിക്കും.
പ്രഗതി യോഗങ്ങളുടെ 38 എഡിഷനുകൾ വരെ, 14.64 ലക്ഷം കോടി രൂപയ്ക്കുള്ള 303 പദ്ധതികളാണ് അവലോകനം ചെയ്തത്.